Med [[industrialisering]]en, der startede i England i slutningen af 1700-tallet, fulgte den næste og meget vigtige fase i kapitalismens historie, nemlig ''industrikapitalismen''.  I løbet af 1800- og 1900-tallet bredte denne sig over hele verden, så kapitalismen i forskellige varianter i dag er det globalt helt dominerende produktions- og samfundssystem. Blandt andet som følge af arbejderbevægelsens stigende politiske indflydelse blev i mange europæiske lande i 1900-tallet den såkaldte ''velfærdskapitalisme'' udviklet, der bl.a. bygger på statslig indgriben på forskellige måder i markedsøkonomien, til dels inspireret af den engelske økonom [[John Maynard Keynes]]' tanker. I de kommunistiske lande anført af [[Sovjetunionen]] eksisterede i en årrække et officielt alternativ til kapitalismen, der imidlertid brød sammen i slutningen af det 20. århundrede.<ref name=SDE/> Verdens næststørste land målt på værdien af den økonomiske produktion, [[Kina]], er fortsat styret af et kommunistisk regime, men med landets stærke vægt på [[markedsøkonomi]]ske principper karakteriseres det kinesiske system ofte som statskapitalistisk.<ref name=høyrup>{{Cite web |url=https://www.mm.dk/blog/er-kina-klar-mindre-statskapitalisme/ |title=Er Kina klar til mindre statskapitalisme? Artikel af Nis Høyrup i Mandag Morgen. Dateret 5. november 2013. Hentet 16. oktober 2016. |access-date=22. oktober 2016 |archive-date= 7. august 2014 |archive-url=https://web.archive.org/web/20140807112824/https://www.mm.dk/blog/er-kina-klar-mindre-statskapitalisme |url-status=dead }}</ref>
Fysik Biblioteks-_og_informationsvidenskab